open-index/open-wikipedia-markdown huggingface dataset:
Sumbu semi-mayor

**Sumbu mayor** hiji élip nyaéta diaméter pangpanjangna, nyaéta gurst garat anu nganceng ngaliwatan puseur sarta kadua fokusna, ieu gurat ahirna dina pangrubakna titik éta banda. **Sumbu semi-mayor**  gedéna hiji satengah sumbu mayor, jeung nganceng ti puseur, ngaliwatan fokus, nepi ka sisian élips; singgetna mah, sumbu semi-mayor nyaéta ukuran radius hiji orbit nu dicokot dina dua titik pangjauhna éta orbit. Di lingkaran, sumbu semi-mayorna nyaéta radius lingkaran. Sumbu semi-mayor bisa ogé dianggap minangka *radius panjang* élips.

Panjang sumbu semi-mayor *a* hiji élips patalian jeung panjang sumbu semi-minor *b* ngaliwatan ékséntrisitas *e* jeung rektum semi-latus *ℓ*, siga kieu:

:b = a \sqrt{1-e^2},\,
:\ell=a(1-e^2),\,
:a\ell=b^2.\,

**Sumbu semi-mayor hiperbola** nyaéta, gumantung konvénsina, ditambah atawa dikurang hiji satengah jarak antara dua cagakna. Hasilna nyaéta jarak ti puseur ka vértéks (titik balik) hiperbola.

Hiji parabola bisa dibeunangkeun minangka limit urutan élips nalika hiji fokus jadi tetep sedengkeun nu lianna dimumkinkeun bagerak ngajauhan dina saarah, sahingga *ℓ* tetep. Hasilna a\,\! jeung b\,\! cumondong teu kawates, *a* leuwih gancang batan *b*.

## Elips 
Sumbu semi-mayor nyaéta niléy rata-rata jarak pangleutikna jeung pangbadagna ti hiji fokus ka titik-titik di élips. Paké pasamaan dina koordinat kutub, kalawan hiji fokus di asal jeung fokus lianna di sumbu-*x* positif,

: r(1-e\cos\theta)=\ell.\,

Niléy rata-rata r={\ell\over{1+e}}\,\! jeung r={\ell\over{1-e}}\,\!, (pikeun \theta = \pi \, \text{dan} \, \theta = 0) nyaéta

: a={\ell\over 1-e^2}.\,

Dina élips, sumbu semi-mayorna nyaéta rata-rata géométri jarak ti puseur ka fokus jeung jarak ti pusat ka diréktriks.

## Hiperbola 
**Sumbu semi-mayor hiperbola** nyaéta, gumantung konvénsina, ditambah atawa dikurang hiji satengah jarak antara dua cagakna; mun sumbu semi-mayorna nyaéta *a* di arah-*x*, mangka pasamaanna nyaéta:

: \frac{\left( x-h \right)^2}{a^2} - \frac{\left( y-k \right)^2}{b^2} = 1.

Dina hal réktum semi-latus jeung ékséntrisitas, rumusna

: a={\ell \over e^2-1 }.
 
**Sumbu lintang** nyaéta hiperbola sarua jeung sumbu semi-mayor.

## Rujukan 
## Tutumbu luar 
* Semi-major and semi-minor axes of an ellipse With interactive animation
Astéroid Apollo

(Kulawu), Vénus (hideung), Marcapada (biru), jeung Mars (beureum).]]

**Asteroid Apollo** nyaéta kelompok astéroid deukeut Marcapada nu dingaranan ti 1862 Apollo, astéroid Apollo munggaran nu kapanggih. Astéroid dina ieu kelompok nyaéta astéroid palintas Marcapada nu mibanda sumbu semimayor orbital anu leuwih gedé batan Marcapada (> 1 SA), tapi jarak perihélionna leuwih leutik ti jarak aphélion Marcapada (q < 1.017 AU). Sawatara astéroid Apollo bisa aya dina jarak nu deukeut pisan jeung Marcapada, sahingga bisa jadi ancaman. Météor Chelyabinsk 2013 anu ngabeledug di kota Chelyabinsk di wewengkon Ural kidul Rusia dijudiah mangrupa astéroid ti kelompok Apollo.

## Tempo ogé 
* Daptar astéroid Apollo

## Rujukan
Rungkun basa

**Rungkun basa** nyaéta sakumpulan basa-basa nu mibanda panaratas nu sarua nyaéta basa purba ti éta rungkun. harti kecap rungkun sorangan dina basa Indonesia disebut semak.
Magnitudo mutlak

**Magnitudo mutlak**, **magnitudo absolut** atawa **magnitudo intrinsik** (***M***) nyaéta magnitudo semu *(atawa magnitudo tampak)*, *m*, mu bakal dipimilik hiji banda mun éta banda aya dina jarak 10 parsec atawa 32.6 taun cahya ti marcapada.
Dina ngonvérsi, dipaké rasio nu mana unggal parobahan kacerlangan cahya 100.4 (≈2.512) sarua jeung pabédaan 1.0 magnitudo. Minangka conto, galaksi bimasakti mibanda magnitudo mutlak -20.5, sarta kuasar mibanda magnitudo mutlak -25.5, ieu hartina kuasar 100 kali leuwih méncrang batan galaksi bimasakti (lantaran (100.4)(-20.5-(-25.5)) = (100.4)5 = 100). Mun duanana ditempo ti jarak nu sarua, mangka kuasar bakal 100 kali leuwih méncrang.

## Cara ngitung 
Magnitudo mutlak M\!\, hiji obyék bisa diitung kalawan liwat magnitudo semu m\!\, jeung jarak luminositas D_L\!\,:
: M = m - 5 ((\log_{10}{D_L}) - 1)\!\,
Anu mana D_L\!\, nyaéta jarak luminositas dina parsec, (jarak 1 parsec = 3.2616 taun cahya.

Magnitudo mutlak M\!\, bisa ogé diitung kalawan ngagunakeun magnitudo semu m\!\, jeung jarak modulus \mu\!\,:
: M = m - {\mu}.\!\,

## Conto iitungan 
Rigel mibanda magnitudo semu gedéna m_V = 0.18 jeung jarak 773 taun cahya
:M_V = 0.18 - 5 \cdot \left(\log_{10} \frac{773}{3.2616} - 1\right) = -6.7.

Vega mibanda paralaks gedéna 0.129", jeung magnitudo semu gedéna +0.03
:M_V = 0.03 + 5 \cdot (1 +\log_{10}{0.129}) = +0.6.

Alpha Centauri mibanda paralaks gedéna 0.742" jeung magnitudo semu gedéna −0.01
:M_V = -0.01 + 5 \cdot (1 +\log_{10}{0.742}) = +4.3.

Galaksi mata hideung mibanda magnitudo semu mV=+9.36 jeung jarak modulus of 31.06.
:M_V = 9.36 - 31.06 = -21.7.

## Rujukan
Stasion Karangsuwung

**Stasion Karangsuwung (KRW)** nyaéta stasion karéta api non-aktip kelas III/leutik anu perenahna di Karangsuwung, Karangsembung, Cirebon. Stasion anu aya dina tingkat kaluhuran +19,7 m ieu kaasup ka Daérah Operasi III Cirebon. Stasion ieu ngan miboga dua jalur.

Ti tanggal 18 Maret 2015, stasion ieu ditutup lantaran dioperasikeunna jalur ganda. Salian ti éta, alesan pikeun nutup stasion ieu nyaéta lantaran jarakna anu padeukeut teuing jeung Stasion Sindanglaut.

## Tingali ogé 
Karéta api

## Rujukan 
## Tumbu kaluar 
 Situs Resmi PT Kereta Api Indonesia
Stasion Ketanggungan Barat

**Stasion Ketanggungan Barat (KGB)** nyaéta stasion karéta api non-aktip kelas III/leutik anu perenahna di Cigedog, Kersana, Brebes. Stasion anu aya dina tingkat kaluhuran +16 m ieu kaasup ka Daérah Operasi III Cirebon. Stasion ieu miboga dua jalur.

Mimiti 15 Désémber 2014, stasion ieu ditutup ku lantaran dioperasikeunna jalur ganda. Salian ti éta, jarak stasion ieu jeung Stasion Ketanggungan anu padeukeut teuing jadi alesan stasion ieu ditutup.

## Tingali ogé 
Karéta api

## Rujukan 
## Tumbu kaluar 
 Situs Resmi PT Kereta Api Indonesia
Stasion Ketanggungan

**Stasion Ketanggungan (KGG)** nyaéta stasion karéta api kelas II anu perenahna di Dukuh Tengah, Ketanggungan, Brebes. Stasion anu aya dina tingkat kaluhuran +7 m ieu kaasup ka Daérah Operasi III Cirebon. Stasion ieu miboga opat jalur kalawan jalur 2 jeung 3 minangka jalur lurus.

Sabada diwangunna jalur ganda di lintas Cirebon–Prupuk, tata letak stasiun ieu dirobah, anu matak kiwari stasion ieu miboga opat jalur karéta api kalawan jalur 2 jeung 3 minangka sepur lurus.

Di antara stasion ieu jeung Stasion Ciledug, aya Stasion Ketanggungan Barat anu geus teu aktip alatan dioperasikeunna jalur ganda.

## Layanan karéta api 
* Fajar Utama YK, jurusan Jakarta liwat Cirebon (éksekutip-ékonomi AC prémium)
* Kutojaya Utara, jurusan Kutoarjo liwat Purwokerto (ékonomi AC prémium)
* Gajah Wong, jurusan Yogyakarta liwat Purwokerto (ékonomi AC plus)
* Gaya Baru Malam Selatan, jurusan Jakarta liwat Cirebon jeung jurusan Surabaya liwat Purwokerto-Yogyakarta-Solo-Madiun-Jombang (ékonomi AC)

## Tingali ogé 
Karéta api

## Rujukan 
## Tumbu kaluar 
 Situs Resmi PT Kereta Api Indonesia
Nébula

jmpl|392x392px| Conto nebula, Nebula Trifid
**Nébula** (ti basa Latin nu hartina "halimun"; jama: *nebulae* atawa *nebulæ*, kalawan ligatur) nyaéta awan antarbéntang nu kawengku tina kekebul, gas, jeung plasma. Awalna mah *nébula* nyaéta ngaran umum nu dibikeun ka sakumna obyék astronomi nu mayakpak, kaasup galaksi di luareun Bima Sakti (sawatara conto tina pamakéan heubeul masih batahan

minangka contooh, Galaksi Andrémednu sakapeung sok nujulukana aé*Nebula Andr*éd*eda*).

## Bebentukan 
kiri|jmpl|209x209px|Nébula émisi / Daérah H II NGC 604
Nébula kabentuk ti rupa-eupa hal (jeung jinisna ogé béda-béda). Lolobana nébula kabentuk dina wangun nébula émisi. Nébula émisi nu eusina gas-gas térionisasi disebut Daerah H II. Nébula kawas kieu kabentuk nalika béntang nu anyar gé kabentuk ngionisasi gas nu aya di sabudeureunana sahingga nyiptakeun nébula émisi. Conto ri Daérah H II nyaéta Nsbula Orion jeung NGC 604.
jmpl|250x250px| Susa- sésa nova GK Persei
Aya ogé nébula anu kawentuk rina beledugan Supernova jeung Nova. Nébula nu kabentuk tina hasil supernova disebut Susa-sésa supernova (*Supernova Remnant*). Conto tina sus

séssisa supernonyaéta aé NebulauyeupinJeung deuih nébulaunu kabentukttina hasilsil nova disebuu Sisé-sisa nova (*Nova Remnant*). Coatina susaisé-sisa nonyaétalah GK Persei (waabiasa sapiwanohgminangka Nova*ova Persei 1901*).
jmpl|247x247px| Nébula planéter TNGC 6302
Nebula ogé sok kabentuk tina bentang-béntang kawas panonpoé nalika rék paraéhna, nyaéta tahapan Katai putih. Ieu nébula biasa disebut Nebula planéter. Ieu nébula kabentuk nalika béntang kawas panonpoé béakeun bahan bakar. Éta perkara téh ngakibatkeun béntang bakal terus ngabadagan nika antukna ngahéboskeun angin béntangna dina skala badag sangkan nyababkeun kaleungitan massana. Angin béntang éta téh tuluy ngabentuk *Nébula Planéter* jeung béntangna jadi *Katai Bodas*.

Aya struktur awan antarbéntang nu kabentuk tina Jét Béntang, ngan biasana mah teu mistatus Nébula, tapi bisa dianggap minangka nébula. Ngaranna Obyék Herbig-haro. Ieu obyék kabentuk nalika hiji jét ti béntang anyar lahir nubruk matéri tiis tuluy ngabentuk nébula.

## Galéri 

Gambar:Comets Kick up Dust in Helix Nebula (PIA09178).jpg|Gambar Infrabeureum ti Helical Nebula 
Gambar:Crab Nebula.jpg|Gambar tina Nebula yuyu 
Gambar:M57 The Ring Nebula.JPG|Gambar tina Nebula Ring 
Gambar:Ant Nebula.jpg|Gambar Nebula Sireum 
Gambar:Omega Nebula.jpg|Gambar Nebula Omega 
Gambar:Crescent Nebula.jpg|Gambar tina Nebula Crescent 
Gambar:Egg Nebula.jpg|Gambar tina Nebula Endog 

## Rujukan 
## Tutumbu luar 
* Nebulae, SEDS Messier Pages 
* Fusedweb.pppl.gov 
* Onmbaran ngeunaan formasi béntang, geocities.com 
* Tabel klik objék Messier , space-and-telescope.com
Stasion Sindanglaut

**Stasion Sindanglaut (SDU)** nyaéta stasion karéta api kelas III/leutik anu perenahna di Sindanglaut, Lemahabang, Cirebon. Stasion anu aya dina tingkat kaluhuran +14 m ieu kaasup ka Daérah Operasi III Cirebon. Stasion ieu miboga lima jalur kalawan jalur 2 jeung 3 minangka jalur lurus.

Sabada diwangunna jalur ganda di lintas Cirebon–Prupuk, tata letak stasiun ieu dirobah, anu matak kiwari stasion ieu miboga lima jalur karéta api kalawan jalur 2 jeung 3 minangka sepur lurus. Jalur 5 dipaké pikeun bongkar muat angkutan semén. Euweuh karéta api anu eureun di stasion ieu, iwal ti mun aya pasusulan antar karéta api.

## Tingali ogé 
Karéta api

## Rujukan 
## Tumbu kaluar 
 Situs Resmi PT Kereta Api Indonesia 

Ặ
Stasion Bumiayu

**Stasion Bumiayu (BMA)** nyaéta stasion karéta api kelas II anu perenahna di Dukuhturi, Bumiayu, Brebes. Stasion anu aya dina tingkat kaluhuran +236,45 m ieu kaasup ka Daérah Operasi V Purwokerto. Stasion ieu miboga opat jalur kalawan jalur 2 jeung 3 minangka jalur lurus.

Kira-kira 1 kilométer ka arah wétan stasion ieu, aya Jambatan Sakalibél anu mangrupa jambatan pangpanjangna di Daop 5 Purwokerto kalawan panjang 280 méter.

## Layanan karéta api 
### Kelas campuran 
* Fajar Utama YK, jurusan Jakarta liwat Cirebon jeung jurusan Yogyakarta liwat Purwokerto (éksekutip-ékonomi AC prémium)
* Sawunggalih, jurusan Jakarta liwat Cirebon jeung jurusan Kutoarjo liwat Purwokerto (éksekutip-ékonomi AC prémium)
*Gajah Wong, jurusan Jakarta liwat Cirebon jeung jurusan Yogyakarta liwat Purwokerto (éksekutip-ékonomi AC plus)
*Singasari, jurusan Jakarta liwat Cirebon jeung jurusan Blitar liwat Purwokerto-Yogyakarta-Solo-Madiun-Jombang (éksekutip-ékonomi AC plus)
* Kamandaka, jurusan Tegal nyambung ka Semarang jeung jurusan Purwokerto (éksekutip-ékonomi AC plus)
* Joglosemarkerto, KA *looping* Jawa Tengah jeung Yogyakarta (éksekutip-ékonomi AC plus) jurusan:
** Tegal nyambung ka Solo-Yogyakarta liwat Semarang
** Solo nyambung ka Semarang liwat Purwokerto-Yogyakarta

### Kelas bisnis 
Sawunggalih Tambahan, jurusan Jakarta liwat Cirebon jeung jurusan Kutoarjo liwat Purwokerto (kadang ditambahan kelas éksekutip)

### Kelas ékonomi AC prémium 
* Kutojaya Utara, jurusan Jakarta liwat Cirebon jeung jurusan Kutoarjo liwat Purwokerto
* Jayakarta Prémium, jurusan Jakarta liwat Cirebon jeung jurusan Surabaya liwat Purwokerto-Yogyakarta-Solo-Madiun

### Kelas ékonomi AC plus 
* Jaka Tingkir, jurusan Jakarta liwat Cirebon jeung jurusan Yogyakarta liwat Purwokerto (kadang ditambahan kelas éksekutip)
*Kutojaya Utara Tambahan, jurusan Jakarta liwat Cirebon jeung jurusan Kutoarjo liwat Purwokerto

### Kelas ékonomi AC 
Gaya Baru Malam Selatan, jurusan Jakarta liwat Cirebon jeung jurusan Surabaya liwat Purwokerto-Yogyakarta-Solo-Madiun

## Jadwal karéta api 
Ieu jadwal karéta api panumpang anu eureun di Stasion Bumiayu **per 29 Méi 2019 (révisi Gapéka 2017).**
* **KA Régulér**

* **KA Tambahan (beroperasi nalika mangsa lebaran jeung natal-taun anyar; kadang ogé pas poé libur nasional atawa ahur pekan nu tangtu)**

## Insidén 
Di tanggal 6 Maret 2009 jam 12.30, dua gerbong karéta api nu ngangkut BBM anjlog kira-kira 300 méter ti Stasion Bumiayu. Euweuh korban jiwa dina kajadian ieu.

## Tingali ogé 
Karéta api

## Rujukan 
## Tumbu kaluar 
 Situs Resmi PT Kereta Api Indonesia
Jalur karéta api Cirebon–Prupuk

**Jalur karéta api Cirebon–Prupuk** nyaéta jalur karéta api anu ngahubungkeun Stasion Cirebon jeung Stasion Prupuk anu panjangna kira-kira 75 kilométer. Jalur ieu mangrupa bagian jalur utama anu ngahubungkeun jalur rél karéta api lintas kalér Pulo Jawa (ti Cirebon) jeung jalur karéta api lintas kidul (ti Kroya). Mimiti 7 April 2015 jalur ieu geus mangrupa jalur rél ganda anu matak bisa ngarojong kana ngaronjatna frékuénsi lalu-lintas karéta api anu ngaliwat.

Jalur ini kaasup ka Daérah Operasi III Cirebon (nepi ka Stasion Songgom) jeung Daérah Operasi V Purwokerto (saenggeus Stasion Songgom).

## Jalur nu kahubung 
### Aktip 
* Jalur karéta api Cikampék-Cirebon
* Jalur karéta api Cirebon-Tegal
* Jalur karéta api Tegal-Prupuk
* Jalur karéta api Prupuk-Kroya
### Teu aktip 
* Pacabangan ka Cirebon Palabuan

## Daptar stasion jeung halteu 
**Katerangan:**

* Stasion gedé (kelas badag tipeu A/B/C) ditulis **kandel**.
* Stasion manengah (kelas I/II) ditulis ***kandel-déngdék***.
* Stasion/halteu leutik (kelas III) ditulis biasa.
* Stasion/halteu nu geus teu aktip ditulis *déngdék*

### Cirebon-Ciledug 
* **Stasion Cirebon** (CN)
* **Stasion Cirebon Prujakan** (CNP)
* *Halteu Prujakan Selatan* (PRUS)
* Stasion Luwung (LWG)
* *Halteu Martapada* (MAP)
* Stasion Sindanglaut (SDU)
* *Stasion Karangsuwung* (KRW)
* *Halteu Jatipiring* (JTP)
* *Halteu Luwunggajah* (LGJ)
* ***Stasion Ciledug*** (CLD)

### Ciledug-Prupuk 
* ***Stasion Ciledug*** (CLD)
* *Halteu Rungkang* (RKG)
* *Stasion Ketanggungan Barat* (KGB)
* ***Stasion Ketanggungan*** (KGG)
* *Halteu Luwunggedéh* (LGH)
* Stasion Larangan (LRA)
* Stasion Songgom (SGG)
* ***Stasion Prupuk*** (PPK)

## Tingali ogé 
Karéta api

## Rujukan 
## Tumbu kaluar 
 Situs Resmi PT Kereta Api Indonesia
Stasion Legok

**Stasion Legok (LGK)** nyaéta stasion karéta api non-aktip kelas III/leutik anu perenahna di Pekuncén, Pekuncén, Banyumas. Stasion anu aya dina tingkat kaluhuran +299 m ieu kaasup ka Daérah Operasi V Purwokerto. Stasion ieu miboga dua jalur.

Sabada diwangunna jalur ganda di lintas Prupuk-Purwokerto di taun 2009, stasion ieu tuluy dinonaktipkeun.

## Tingali ogé 
Karéta api

## Rujukan 
## Tumbu kaluar 
 Situs Resmi PT Kereta Api Indonesia
Stasion Karangsari (Banyumas)

**Stasion Karangsari (KRR)** nyaéta stasion karéta api kelas III/leutik anu perenahna di Karangtengah, Cilongok, Banyumas. Stasion anu aya dina tingkat kaluhuran +156 m ieu kaasup ka Daérah Operasi V Purwokerto. Stasion ieu miboga opat jalur kalawan jalur 2 jeung 3 minangka jalur lurus.

Sabada diwangunna jalur ganda di lintas Prupuk-Purwokerto, euweuh karéta api anu eureun di stasion ieu, iwal ti mun aya pasusulan antar karéta api. Di antara stasion ieu jeung Stasion Patuguran, aya Stasion Legok anu geus teu aktip sarta ngan jadi pangatur sinyal blok.

Stasion ieu miboga kaunikan, nyaéta ayana balong pikeun térapi lauk di deukeut péron jalur 1.

## Insidén 
Di tanggal 13 Désémber 2006, karéta api Sawunggalih Utama anjlog di 200 méter deukeut Stasion Karangsari. Ku sabab kitu, genep karéta anjlog tuluy diévakuasi ka Stasion Purwokerto. Gésérna bantalan rél lantaran struktur tanah pagunungan anu jeblog saenggeus hujan ngabalukarkeun karéta api anjlog.

## Tingali ogé 
Karéta api

## Rujukan 
## Tumbu kaluar 
 Situs Resmi PT Kereta Api Indonesia
Stasion Karanggandul

**Stasion Karanggandul (KGD)** nyaéta stasion karéta api kelas III/leutik anu perenahna di Babakan, Karanglewas, Banyumas. Stasion anu aya dina tingkat kaluhuran +156 m ieu kaasup ka Daérah Operasi V Purwokerto. Stasion ieu miboga tilu jalur kalawan jalur 1 jeung 2 minangka jalur lurus.

Sabada diwangunna jalur ganda di lintas Prupuk-Purwokerto, euweuh karéta api anu eureun di stasion ieu, iwal ti mun aya pasusulan antar karéta api.

## Insidén 
* Di tanggal 25 Oktober 2004, pukul 08.10, karéta api barang angkutan pupuk uréa anu dibetot ku CC201 79R tiguling di km 344+¾ di deukeut émplasemén Stasion Karanggandul. Ku sabab kitu, tilu tina lima gerbong leupas tina rangkéan, tuluy tibalik, sarta ngabalukarkeun karusakan rél. Euweuh korban jiwa, ngan dua pelayan rém ngarasa reuwas sabada kajadian éta. Muatan pupuk ogé henteu bahé.
* Di tanggal 10 Juli 2005, jam 14.11, karéta api angkutan kétél Maos-Tegal anu dibetot ku CC201 47 jeung 51 tiguling di km 344+4/5 sabada ninggalkeun Stasion Karanggandul. Ku sabab kitu, gerbong kétél anu eusina prémium malang di jalur karéta api sarta ngabalukarkeun lalampahan karéta api Purwojaya katahan di Stasion Karanggandul. Samentara Sawunggalih katahan di Karangsari.

## Tingali ogé 
Karéta api

## Rujukan 
## Tumbu kaluar 
 Situs Resmi PT Kereta Api Indonesia
Purie Andriani

**Purie Andriani** (dilahirkeun di Sukabumi, 9 Agustus 1985) mangrupa urut anggota grup vokal Dewi Dewi sareng MahaDewi. 

## Diskograpi 
* *Recycle+* (2007) - kalawan Dewi Dewi
* Dewi Cinta (2009) - kalawan MahaDewi
* Sudikah Kamu (2016)
* Jangan Seperti Mereka (2017)

## Tumbu kaluar 
*  https://www.kapanlagi.com/purie-mahadewi/
Téori asam–basa Brønsted–Lowry

**Téori Brønsted–Lowry** nyaéta téori réaksi asam-basa nu diusulkeun sorangan-sorangan ku Johannes Nicolaus Brønsted jeung Thomas Martin Lowry taun 1923. Dasar konsép ieu téori téh nyaéta waktos réaksi asam jeung basa keur lumangsung, asam ngawangun basa konjugatna, sarta basa ngawangun asam konjugatna ku cara tukeran proton (kation hidrogén, atawa H+). Téori ieu mangrupa wangun umum ti téori Arrhenius.

## Referensi
Superasam

Dumasar ka harti klasik, **superasam** nyaéta asam nu kaasamanna leuwih ageng ti asam sulfat murni 100%, nu miboga nilai fungsi kaasaman Hammett (*H*0) −12. Dumasar ka harti modérn, superasam nyaéta medium nu miboga poténsial kimia proton nu leuwih ageng ti asam sulfat murni. Superasam nu aya sacara komérsial di antawisna asam trifluorometanasulfonat (CF3SO3H), nu disebut ogé asam triflat, jeung asam fluorosulfat (HSO3F), kaduana sarébu kali leuwih kuat (ku sabab miboga nilai *H*0 leuwih négatif) ti asam sulfat. Seueur superasam kuat dibuat ku cara ngagabungkeun asam Lewis kuat jeung asam Brønsted kuat. Superasam kuat nu kaasup jenis ieu nyaéta asam fluoroantimonat. Kelompok superasam lian, kelompok asam karborana, ngandung sababaraha asam pangkuatna nu dipikaterang.

## Tingali ogé 
* Superbasa
* Konstanta disosiasi

## Rujukan
Asam

, sarupaning logam, sareng asam klorida, sarupaning asam]]

**Asam** nyaéta molekul atawa ion nu bisa masihkeun proton (ion hidrogén H+), atawa, bisa ngawangun beungkeut kovalén liwat pasangan éléktron (mangrupa asam Lewis).

Katégori asam nu kahiji nyaéta nu masihan proton atawa asam Brønsted. Dina kaadaan husus di leyuran ngandung cai, pamasih proton ngawangun ion hidronium H3O+ nu katelahna asam Arrhenius. Brønsted sarta Lowry nyieun wangun umum téori Arrhenius nu ngasupkeun pangleyur nu sanés cai. Asam Brønsted atawa Arrhenius biasana ngandung atom hidrogén nu kabeungkeut jeung struktur kimia nu tetep aktip ngandung énérgi saatos ngalepaskeun H+.

Asam Arrhenius dina pangleyur cai miboga sipat nu nyadiakeun harti praktis ti asam. Asam dina pangleyur cai miboga rasa nu haseum, bisa ngubah litmus biru janten merah, jeung ngahasilkeun réaksi sareng basa sarta macam-macam logam (sapertos kalsium) nu ngawangun uyah. Kecap *asam* asalna ti basa Latin *acidus/acēre* nu hartina *haseum*. Asam dina pangleyur cai miboga pH kirang ti 7, leyuran ieu disebut 'asam' ogé dina basa sapopoé (sapertos 'dileyurkeun dina asam'), tapi harti ketatna mah nu disebut asam téh nyaéta zat nu leyurna. Sabalikna, seueur asam Lewis nu teu kaasup kana asam Arrhenius atawa Brønsted-Lowry. Dina términologi modérn, *asam* sacara implisit ngarujuk ka asam Brønsted, sanés asam Lewis, ku sabab ahli kimia hampir sok ngarujuk asam Lewis sacara éksplisit ku *asam Lewis*.

Aya ogé pembagian jenis asam janten asam kuat sareng asam lemah, pakait sareng kamampuan ngaburaikan ion hidrogen. Asam kuat gaduh nilai *Ka* anu gedé (nyaéta, kesetimbangan reaksi jauh ka katuhu). Salaku conto, nilai *Ka* pikeun asam klorida (HCl) nyaéta 107. Asam kuat gaduh derajat ionisasi 1. Di kahirupan sapopoé darajat keasaman (pH) diukur pikeun aplikasi pengolahan cai, misalna cai minum, cai limbah, cai kolam, sareng sajabana. Alat pikeun ngukur darajat keasaman cai ngaran na pH meter air. Ieu di handap nyaéta daptar asam kuat:

# Aqua regia (disebut ogé cai raja) campuran HCl sareng HNO3
# HNO3
# H2SO4
# Asam halida(kecuali HF) HI>HBr>HCl
# Asam oksi halogen HXO4>HXO3>HXO2>HXO

## Rujukan 
## Tutumbu luar 
* Curtipot: Diagram kasaimbangan asam-basa, ngitung pH, sarta simulasi jeung analisis kurva titrasi – parangkat lunak gratis
Stasion Patuguran

**Stasion Patuguran (PAT)** nyaéta stasion karéta api kelas III/leutik anu perenahna di Winduaji, Paguyangan, Brebes. Stasion anu aya dina tingkat kaluhuran +156 m ieu kaasup ka Daérah Operasi V Purwokerto. Stasion ieu miboga opat jalur kalawan jalur 2 jeung 3 minangka jalur lurus. Stasion ieu mangrupa stasion pangkidulna di Kabupatén Brebes sarta jadi stasion pangluhurna di Daop 5 Purwokerto.

Sabada pangwangunan jalur ganda di lintas Prupuk-Purwokerto, tata letak stasiun ieu dirobah, anu matak kiwari stasion ieu miboga opat jalur karéta api kalawan jalur 2 jeung 3 minangka sepur lurus. Euweuh karéta api anu eureun di stasion ieu, iwal ti mun aya pasusulan antar karéta api.

## Insiden 
* Di tanggal 2 April 2013, karéta api Fajar Utama Yogya anu dibetot ku lokomotip CC201 30 (CC201 78 02) anjlog di km 334+7 pétak jalan antara Stasion Patuguran jeung Stasion Karangsari (Banyumas). Karéta panghareupna, K2 0 82 12 anjlog 1 anu ngabalukarkeun lalampahan karéta api ti Jakarta dialihkeun ka jalur kénca.
* Di tanggal 17 Juni 2016, saméméh mangsa angkutan Lebaran, tiga wésel di Stasion Patuguran diganjel batu ku jalma nu teu dipikanyaho. Manajer humas Daop 5 nyebutkeun yén bahwa kajadian éta murni sabotaseu.

## Tingali ogé 
Karéta api

## Rujukan 
## Tumbu kaluar 
 Situs Resmi PT Kereta Api Indonesia
Anomali rata-rata

Dina mékanika banda langit, **anomali rata-rata** nyaéta paraméter posisi jeung waktu hiji banda nu lumaju di orbit Képler. Ieu anomali dumasar kana fakta yén wewengkon nu sarua begag kasapu di fokus dina interval waktu nu sarua.

Anomali rata-rata sarua ningkat ti 0 radian jadi 2\pi radian salila unggal orbit. Tetep wé anomali mah lain juru. Lantaran hukum kadua Képler, anomali rata-rata miwatek proporsional kana wewengkon mu kasapu ku gurat fokus-ka-badan ti periapsis panungtung.

Anomali rata-rata biasana ditandaan ku hurup M, jeung dinyatakeun dina rumus:

: M =  n \, t =  \sqrt{\frac{ G( M_\star \! + \!m ) } {a^3}} \,t 

*n* nyaéta gerakan rata-rata, *a* nyaéta panjang sumbu semi-mayor orbit, M_\star sarta *m* nyaéta massa nu ngorbit, jeung *G* nyaéta konstanta gravitasi.

Anomali rata-rata nyaéta waktu saprak periapsis panungtung dikali gerakan rata-rata, jeung gerakan rata-rata gedéna 2\pi dibagi ku lila waktu orbit pinuh.

Anomali rata-rata nyaéta hiji ti tilu paraméter juru ("anomali") nu netepkeun posisi di sapanjang orbit; dua lianna nyaéta anomali ékséntrik jeung anomali sajati. Mun anomali rata-rata geus dipikanyaho, ieu anomali bisa diitung kalawan nambahkeun (atawa ngurangan) \sqrt{\frac{ G( M_\star \! + \!m ) } {a^3}} \,\delta t nu mana \delta t hartina pabédaan waktu. Anomali lian ogé bisa diitung.

## Rumus 
Anomali rata-rata *M* bisa diitung ti anomali ékséntrik *E* jeung ékséntrisitas *e* ku pasamaan Képler:

:M =  E - e \cdot \sin E

Pikeu néangan posisi banda di orbit élips Képler dina waktu tinangtu *t*, anomali rata-ratana bisa diténgan ku ngalikeun waktu jeung gerakan rata-rata, tuluy hasilna dipaké pikeun néangan anomali ékséntrik ku cara ngaréngsékeun pasamaan Képler.

Rumus nu sering dipaké ogé mangrupa:

:M =  M_0 + nt,

*n* nyaéta gerakan rata-rata. Ngan, *t* dina ieu perkara nyaéta *waktu saprak epos*, nyaéta sawatara lila waktu geus kaliwat saprak pangukuran *M*0 dipilampah. Niléy *M*0 nandakeun *anomali rata-rata dina epos*, nyaéta anomali rata-rata dina waktu pangukuran dipilampah.

## Tempo ogé 
* Orbit Képler
* Élips
* Anomali ékséntrik
* Anomali sajati

## Rujukan 
* Murray, C. D. & Dermott, S. F. 1999, *Solar System Dynamics*, Cambridge University Press, Cambridge.
* Plummer, H.C., 1960, *An Introductory treatise on Dynamical Astronomy*, Dover Publications, New York. (Reprint of the 1918 Cambridge University Press edition.)
Planétisimal

Téori **Planétisimal** nyaéta salah sahiji téori anu ngadadarkeun ngeunaan prosés jijieunan Tata Surya. Ieu téori dikedalkeun ku saurang astronom nu ngaranna Forest Ray Moulton jeung saurang géolog nu ngaranna Thomas C. Chamberlin ti Universitas Chicago, anu satuluyna méré ngaran ka ieu téori kalawan ngaran Téori Planétisimal.

Ieu téori ngébréhkeun yén hiji mangsa aya béntang ngaliwatan rohang angkasa kalayan gancang sarta deukeut pisan ka panonpoé. Daya tarik ieu béntang pohara badagna sahingga nyababkeun daya pasang di bagian gas panonpoé. Akibatna, massa gas kaalungkeun ti panonpoé sarta mimiti ngorbit. Lantaran daya tarik panonpoé, éta massa gas téh katahan jeung gerak ngurilingan panonpoé. Nalika massa gas jadi tiis, bentukna tuluy robah jadi cairan tuluy madetan. Akhirna, éta massa gas jadi planét nu aya kiwari, kaasup Marcapada.

## Baca ogé 
* Planét
* Astéroid
* Planét béké
Juni 2019

### 8 Juni 2019 (Sabtu) 
;Olahraga
* Prancis Terbuka 2019
** Ashleigh Barty menjuarai tunggal putri Prancis Terbuka 2019 setelah mengalahkan Markéta Vondroušová dalam dua set langsung.

### 5 Juni 2019 (Rabu) 
;Politik dan pemilihan umum
* Pemilihan umum Denmark 2019
** Partai Demokrat Sosial Denmark memenangi 48 dari 179 kursi di Folketing (parlemen). Perdana menteri petahana, Lars Løkke Rasmussen, mengakui kekalahan sehingga membuka jalan bagi pemimpin Partai Demokrat Sosial, Mette Frederiksen, untuk naik dan menjadi perdana menteri termuda di Denmark. (BBC)

### 4 Juni 2019 (Selasa) 
;Hukum dan kriminal
* Bom Kartasura 2019
** Sebuah bom bunuh diri meledak di Pos Polisi Kartasura. Pelaku masih hidup dan menderita luka berat. (Liputan6)

### 1 Juni 2019 (Sabtu) 
;Bencana dan kecelakaan
* Daftar istri dan suami Presiden Indonesia
** Ani Yudhoyono, istri presiden ke-6 Indonesia Susilo Bambang Yudhoyono, meninggal di National University Hospital, Singapura, karena penyakit kanker darah yang ia derita. ((CNN Indonesia)
Gert Hofmann

**Gert  Hofmann** (lahir di Limbach, Saxony 29 Januari 1931 jeung tilar 1 Juli 1993  di Erding, Bavaria) nyaéta panulis Jérman jeung profésor sastra Jérman.  Anjeunna kasohor ku novél-novélna nu ngabahas moralitas jeung aweuhan Nazisme  di Jérman dina mangsa pascaperang. Pangajén sastra nu kungsi ditarima ku  anjeunna antara lain Ingeborg-Bachmann-Preis (1979), Alfred-Döblin-Preis  (1982), Hörspielpreis der Kriegsblinden (1983) jeung  Literaturpreis der Stadt München (1993).

## Rujukan
Angie Westhoff

**Angie Westhoff**   nyaéta  saurang panulis carita barudak nu asalna ti Jerman. Lahir di Munich taun  1965, anjeunna gawé minangka palatih dina Pelatihan Guru Internasional  saméméh nulis buku barudak taun 2006. Dina taun 2011 salah sahiji karyana  "Kitab Paménta Anéh" asup kana daptar rékomendasi ti Perpustakaan  Pamuda Internasional (The White Ravens). Kahidupan panulis mangaruhan karyana  nu réa némbongkeun kasang tukang carita di wewengkan Munich Kulon.

## Rujukan
Bruno Alfred Döblin

**Bruno  Alfred Döblin** (lahir 10 agustus 1878 jeung tilar 26 Juni 1957) nyaéta novélis  Jérman, panulis éséy jeung dokter. Novél karyana nu pangkasohorna nyaéta  *Berlin Alexanderplatz* (1929). Anjeunna saurang panulis produktif nu  méakkeun waktu leuwih ti satengah abad kalawan gaya anu jembar dina  pergerakan sastra, nu matak anjeunna sadi salah saurang figur pangpentingna  dina modérnisma sastra Jérman. Alfréd geus jadi panulis di penerbit S.  Fischer ti taun 1914 nepi ka 1933. 

## Rujukan
Lion Feuchtwanger

**Lion  Feuchtwanger** (lahir 7 Juli 1884 di Munich, Jérman jeung tilar 21 Désémber  1958 di Los Angeles, California) nyaéta panulis nu produktif jeung salah  sahiji tokoh penting dina kasusastraan Jérman. Anjeunna dipikawanoh ku novél  sajarahna. Novél munggaran karyana nyaéta *Die hässliche Herzogin* (1923).  Kiwari, tulisan-tulisan titilar buku-buku nu pangpentingna tina koléksi ieu  panulis, sarta tulisanana sorangan dina rupa-rupa édisi jeung tarjamahanana  disimpen dina rak-rak buku jeung lomari Memorial Library Feuchtwanger di  Perpustakaan Doheny, California.  

## Rujukan
Halteu karéta api

**Halteu karéta api** nyaéta tempat pikeun naék-turun panumpang karéta api anu leuwih leutik tibatan stasion karéta api. Biasana halteu karéta api ngan boga hiji jalur (dua jalur dina jalur ganda) anu teu boga wésel pikeun mindahkeun jalur. Halteu karéta api ogé teu boga sinyal sarta PPKA pikeun ngatur lalampahan karéta api. Kiwari lolobana halteu karéta api geus teu aktip, ngan masih kénéh aya halteu anu aktip, contona Halteu Leuwigoong pikeun ngalayanan panumpang KA Lokal Cibatu jeung Halteu Gadobangkong pikeun ngalayanan panumpang KA Lokal Bandung Raya.

## Tingali ogé 
* Stasion karéta api
* Karéta api
Stasion Kebasén

**Stasion Kebasén (KBS)** nyaéta stasion karéta api kelas III/leutik anu perenahna di Gambarsari, Kebasén, Banyumas. Stasion anu aya dina tingkat kaluhuran +16 m ieu kaasup ka Daérah Operasi V Purwokerto. Stasion ieu miboga opat jalur kalawan jalur 2 jeung 3 minangka jalur lurus. Kiwari stasion ieu geus ngagunakeun wangunan anyar di kiduleun wangunan nu heubeul ti saprak pangwangunan jalur ganda Purwokerto-Kroya.

Di antara stasion ieu jeung Stasion Notog, aya Torowongan Kebasén jeung Torowongan Notog anu séwang-séwang panjangna 260 jeung 79 méter. Di jalur ieu ogé aya sasak anu ngaliwatan walungan panggedéna di Jawa Tengah, nyaéta Walungan Cisarayu anu kabéhanana diwangun nalika jaman Hindia Walanda di taun 1915 ku *Staatspoorwegen* (SS).

Kalawan dioperasikeunna jalur ganda Purwokerto-Kroya per 28 Januari 2019 bareng jeung bérésna pangwangunan Terowongan Kebasén nu anyar, otomatis jalur sarta torowongan heubeul anu perenahna pagigir-gigir jeung Bendung Gerak Walungan Cisarayu ditutup sarta dijadikeun cagar budaya.

Sabada diwangunna jalur ganda di lintas Purwokerto-Kroya, tata letak stasiun ieu dirobah, anu matak kiwari stasion ieu miboga opat jalur karéta api kalawan jalur 2 jeung 3 minangka sepur lurus. Euweuh karéta api anu eureun di stasion ieu, iwal ti mun aya pasusulan antar karéta api.

## Insidén 
### Kebasén 
Di tanggal 21 Januari 1981, karéta api Senja IV anu diberangkatkeun ti Notog jeung karéta api Tatarmaja (Maja) ti arah Kroya tabrakan di daérah Gunung Payung, deukeut sasak Walungan Cisarayu. Saenggeus tabrakan, komponén mesin jeung sasis ti dua lokomotif CC 201 33 jeung 35 dipaké pikeun gaganti komponén CC201 anu masih kénéh beroperasi lantaran ruksak pisan sarta geus teu layak beroperasi deui.

## Tingali ogé 
Karéta api

## Rujukan 
## Tumbu kaluar 
 Situs Resmi PT Kereta Api Indonesia
SMA Wijaya Putra Surabaya

**Sakola Luhur Surabaya Wijaya Putra**, nyaéta SMP swasta di kota Surabaya, Propinsi Jawa Barat. Sakola ieu baheulana dingaranan SMP **Karman Amat** tur robah ngaran pikeun **SMA Wijaya Putra** kira-kira 2004. 

Prosés ngajar sarta diajar ampir sarua sareng jam kantor, mimitian jam 7:15-15:00 (tambah kagiatan bakat / ekstrakurikuler dugi ka 16:00) tur ngasupkeun unggal dinten dintenna, Senén - Jumaah . Utamana dina Jumaah, ngaso waé ngan sakali, nyaéta jam 11:30-13.00 sabab aya doa Jumaah sareng aya ogé kagiatan beberesih tina lingkungan sakola jam 08:00-09:30.
## Tumbu Luar 
* Situs resmi SMA Wijaya Putra Surabaya
* Profil Sekolah di Dispendik 
* Facebook Wijaya Putra News
* Twitter @swp_news
Asam klorida

**Asam klorida** atawa **asam muriatat** nyaéta sistem kimia anorganik teu warnaan nu rumusna . Asam klorida miboga bau nyegak nu husus. Asam ieu kaasup kana asam kuat sarta bisa nyerang kulit di luhur bentang komposisi nu luas ku sabab hidrogén klorida kaurai kabéhanana dina paleyur cai.

Asam klorida mangrupa sistem asam nu dumasar kana klorin pangbasajanna nu ngandung cai. Asam ieu mangrupa leyuran hidrogén klorida jeung cai, sarta sababaraha spésiés kimia lianna, di antarana ion hidronium jeung klorida. Asam klorida nyaéta réagen kimia jeung kimia industri nu penting, digunakeun dina produksi polivinil klorida pikeun palastik. Dina kahirupan sapopoé, asam klorida éncér diluted mindeng dipaké pikeun agén pangleungit kerak. Dina industri dahareun, asam klorida digunakeun keur aditif dahareun jeung dina produksi gélatin. Asam klorida ogé digunakeun dina ngaprosés kulit.

Asam klorida kapanggih ku ahli alkimia Jabir bin Hayyan kira-kira taun 800 M. Asam ieu dina sajarahna disebut **acidum salis** jeung **rohna uyah** ku sabab dijieun ti batu uyah jeung "vitriol héjo" (Besi(II) sulfat) (ku Basilius Valentinus dina abad ka-15) jeung saenggeusna ti sipat kimiana sarupa uyah biasa jeung asam sulfat (ku Johann Rudolph Glauber dina abad ka-17th). Asam klorida bébas didéskripsikeun sacara formal dina abad ka-16 ku Libavius. Saenggeus éta, asam ieu digunakeun ku ahli kimia saperti Glauber, Priestley, jeung Davy dina panalungtikan saintifikna. Salian dibéré tekanan atanapi ditiriskeun, asam klorida bakal robah ka wangun gas lamun leyuranna ngandung cai sakitar 60% atawa kirang. Asam klorida disebut ogé **hidronium klorida**, béda jeung wangun anhidratna nu disebut *hidrogén* klorida, HCl garing.

## Tingali ogé 
* Klorida, uyah anorganik ti asam klorida
* Hidroklorida, uyah organik ti asam klorida
* Cai raja

## Rujukan 
## Tutumbu luar 
* 
* NIST WebBook, tutumbu umum 
* Asam Klorida – Bagian Hiji and Asam Klorida – Bagian Dua di *The Periodic Table of Videos* (Universitas Nottingham)
* Kalkulator: tegangan permukaan , sarta massa jenis, molaritas, jeung molalitas  HCL dina palarut cai

; Informasi kasalamatan umum
* Ringkesan Baya EPA
* MSDS asam klorida ku Institut Téknologi Georgia
* Panduan Saku Baya Kimia NIOSH

; Informasi polusi
* Invéntaris Polutan Nasional – Lembar Fakta Asam Klorida
Strip

**Strip** (Basa Indonésia: *tanda hubung*) atawa **-** nyaéta tanda baca anu digunakeun pikeun matalikeun dua kecap atawa misahkeun dua engang. Dina standar ASCII, strip miboga nomer 45. Strip ogé digunakeun pikeun ngaran kulawarga ganda (contona Camilla Parker-Bowles).
Jalur karéta api Prupuk-Kroya

**Jalur karéta api Prupuk-Kroya** nyaéta jalur karéta api utama di lintas kidul pulo Jawa. Ti mimiti 28 Januari 2019 jalur ieu enggeus mangrupa *double track* pikeun ngarojong kalancaran lalampahan karéta api. Jalur ieu kaasup ka Daérah Operasi V Purwokerto.

Jalur ieu ngaliwatan pagunungan sarta trékna anu rada ékstrim. Di jalur ieu aya Torowongan Notog jeung Torowongan Kebasén, sarta babaraha jambatan anu kawilang panjang saperti Jambatan Walungan Cisarayu jeung Jambatan Sakalibél.

## Jalur nu kahubung 
### Aktip 
* Jalur karéta api Cirebon-Prupuk
* Jalur karéta api Tegal-Prupuk
* Jalur karéta api Kasugihan-Kroya
* Jalur karéta api Kroya-Kutoarjo
### Teu aktip 
* Jalur karéta api Purwokerto-Wonosobo

## Daptar stasion jeung halteu 
**Katerangan:**

* Stasion gedé (kelas badag tipeu A/B/C) ditulis **kandel**.
* Stasion manengah (kelas I/II) ditulis ***kandel-déngdék***.
* Stasion/halteu leutik (kelas III) ditulis biasa.
* Stasion/halteu nu geus teu aktip ditulis *déngdék*
### Prupuk-Purwokerto 
* ***Stasion Prupuk*** (PPK)
* *Halteu Limbangan* (LGN)
* Stasion Linggapura (LG)
* *Halteu Galuh Timur* (GT)
* ***Stasion Bumiayu*** (BMA)
* Stasion Kréték (KRT)
* Stasion Patuguran (PTG)
* *Stasion Legok* (LGK)
* Stasion Karangsari (KRR)
* Stasion Karanggandul (KGD)
* *Halteu Kebocoran* (KOC)
* **Stasion Purwokerto** (PWT)
### Purwokerto-Kroya 
* **Stasion Purwokerto** (PWT)
* Stasion Notog (NTG)
* Stasion Kebasén (KBS)
* Stasion Randegan (RDN)
* **Stasion Kroya** (KYA)

## Tingali ogé 
Karéta api

## Rujukan 
## Tumbu kaluar 
 Situs Resmi PT Kereta Api Indonesia
Stasion Sikampuh

**Stasion Sikampuh (SKP)** nyaéta stasion karéta api kelas III/leutik anu perenahna di Sikampuh, Kroya, Cilacap. Stasion anu aya dina tingkat kaluhuran +8 m ieu kaasup ka Daérah Operasi V Purwokerto. Stasion ieu miboga tilu jalur kalawan jalur 2 minangka jalur lurus. Stasion ieu ngan ngalayanan pasilangan atawa pasusulan antar karéta api. Kungsi aya rencana pikeun nyieun *shortcut* ti stasion ieu ka Stasion Randegan sangkan karéta api anu ti Bandung ka Purwokerto atawa sabalikna teu kudu langsir heula di Stasion Kroya.

## Pasilangan 
* KA Kahuripan jurusan Bandung (KA 181) silang jeung KA Malabar jurusan Malang (KA 92) anu ngaliwat langsung
* KA Kutojaya Selatan jurusan Kutoarjo (KA 204A) silang jeung KA Malabar jurusan Bandung (KA 91) anu ngaliwat langsung
*KA Lodaya Tambahan jurusan Bandung (PLB 7021) silang jeung KA Pasundan jurusan Surabaya (KA 180) anu ngaliwat langsung
*KA Kutojaya Selatan Tambahan jurusan Bandung (PLB 7045) silang jeung KA Argo Wilis jurusan Surabaya (KA 6) anu ngaliwat langsung

## Insidén 
Di tanggal 20 Juni 2015 jam 08.20 WIB, patugas juru penilik jalan/JPJ Stasion Sikampuh, Adi Wahyu Pamungkas, manggihan batu gedé ngaganjel di pétak jalur Sikampuh-Maos anu ukuranna 45 × 30 séntiméter. Diganjelna batu éta cenah mangrupa usaha sabotaseu jalan rél. Posisi batu aya di deukeut jambatan kalawan nomer bangunan hikmat (BH) 1556 di km 395+½, saenggeus kitu, tuluy langsung dilaporkeun ka otoritas pusat Daérah Operasi V Purwokerto. Padahal, KA Semen Holcim bakal ngaliwat ti Maos jam 09.30 WIB sarta KA Lodaya bakal ngaliwat ogé 30 menit saenggeusna. Surono, manajer *corporate communication* Daop V, yakin yén éta mangrupa upaya sabotaseu.

## Tingali ogé 
Karéta api

## Rujukan 
## Tumbu kaluar 
 Situs Resmi PT Kereta Api Indonesia
Léptin

**Léptin** (tina Yunani λεπτός *leptos*, "ipis") nyaéta hormon anu utamana dijieun ku sél adiposa jeung peujit leutik nu ngabantuan ngatur kasaimbangan énérgi ku ngahalangan lapar. Hormon ieu meta dina reséptor di hipotalamus. Dina obesitasna, sénsitipitas kana leptin jadi ngurangan (siga résisténsi insulin dina diabetes 2) anu balukarna henteu mampuh ngadeteksi kawareg najan simpenan énérni geus pon kitu ogé kadar léptinna. 

Najan pangaturan simpenan lemak dianggap salaku fungsi utamana, léptin ogé boga peran dina prosés fisiologis séjénna, sakumaha kabukti ku loba loka sintésisna di saluareun sél lemak jeung sababaraha tipeu sél lian ti sél hipotalamik anu boga reséptor leptin. Pancén lianna ieu digarali kénéh.       

## Pangaruh 
[al=Two white mice both with similar sized ears, black eyes, and pink noses: The body of the mouse on the left, however, is about three times the width of the normal-sized mouse on the right.|jmpl| Babandingan beurit anu henteu bisa ngahasilkeun léptin, jadina [Obésitas|obesitas, lapar, jeung létoy (kénca), jeung beurit normal (katuhu). ]]  

; Perenah aksi 
: Léptin *langsung* bereaksi jeung reséptor léptin dina mémbran rupa-rupa sél dina waruga manusa, pon kitu ogé vertebrata sacara umum. Reséptor leptin kaasup reséptor sitokin tipe I *single-transmembrane-domain*. Léptin ogé boga pancén jeung pangaruh ka hormon lianna, régulator énérgi, alajengna, léptin berinteraksi jeung hormon séjén jeung régulator énergi, *langsung* nyapih efek tina insulin, glukagon, faktor tumuwuh kawas insulin, hormon pertumbuhan, glukokortikoid, sitokin, jeung metabolit. 

; Pungsi 
: Pungsi *utama* léptin nyaéta régulasi/pangaturan massa jaringan adiposa ngaliwatan pangaruh anu dimédiasi hipotalamus séntral dina lapar, pamakéan énérgi pangan, olah raga jeung kasaimbangan énérgi. Luareun uteuk, dina périfér awak, fungsi *sekundér* léptin nyaéta: modulasi pangaluaran énérgi, modulasi métabolisme antara fétal jeung maternal, ngaktipkeun sél imun, jeung paktor pertumbuhan. 

## Sajarah 
Léptin kapanggih ku Jeffrey Freidman taun 1994sanggeus puluhan taun panalungtikan ku séjén lembaga ti 1950-an maké modél mencit obés. 

## Rujukan 
## Tutumbu kaluar 
* Leptin: uteuk anjeun, napsu jeung obesitas ku British Society of Neuroendocrinology 
* Leptin ku Colorado State University  - ilustrasi hadé, ngan geus lila teu dimutahirkeun 
* Leptin di 3Dchem.com, pedaran jeung diagram wangunna
Stasion Kasugihan

**Stasion Kasugihan (KH)** atawa **Stasion Kesugihan** nyaéta stasion karéta api kelas III/leutik anu perenahna di Kesugihan, Kesugihan, Cilacap. Stasion anu aya dina tingkat kaluhuran +9 m ieu kaasup ka Daérah Operasi V Purwokerto. Stasion ieu miboga tilu jalur kalawan jalur 2 minangka jalur lurus. Stasion ieu ngan ngalayanan pasilangan atawa pasusulan antar karéta api. Stasion ieu mangrupa stasion pacabangan jalur ti arah wétan ka Banjar atawa ka Cilacap.

Sanajan stasion ieu mangrupa stasion pacabangan, perenahna ieu stasion rada asup ka jalur cabang ka Cilacap, sedengkeun wésel cabangna aya di luar émplasemén stasion, anu dikendalikan ti stasion ieu.

## Tingali ogé 
Karéta api

## Rujukan 
## Tumbu kaluar 
 Situs Resmi PT Kereta Api Indonesia
Stasion Karangkandri

**Stasion Karangkandri (KKD)** nyaéta stasion karéta api kelas III/leutik anu perenahna di Menganti, Kesugihan, Cilacap. Stasion anu aya dina tingkat kaluhuran +8 m ieu kaasup ka Daérah Operasi V Purwokerto. Stasion ieu miboga dua jalur kalawan jalur 1 minangka jalur lurus. Euweuh karéta api anu eureun di stasion ieu, iwal ti mun aya pasilangan atawa pasusulan.

Stasion ieu miboga émplasemén anu unik, lantaran tina jukut héjo. Stasion ieu perenahna stratégis lantaran deukeut jeung pasar. Stasion ieu ngan buka ti jam 5 isuk-isuk nepi ka jam 7 peuting.

## Tingali ogé 
Karéta api

## Rujukan 
## Tumbu kaluar 
 Situs Resmi PT Kereta Api Indonesia
Jalur karéta api Cilacap-Kasugihan

**Jalur karéta api Cilacap-Kasugihan** nyaéta jalur karéta api cabang anu ngahubungkeun Kota Cilacap jeung jalur utama lintas kidul pulo Jawa. Papanggihna jalur ieu jeung jalur utama nyaéta di Stasion Kasugihan. Kiwari karéta api panumpang anu ngaliwatan jalur ieu nyaéta karéta api Purwojaya jeung karéta api Wijayakusuma.

## Layanan karéta api 
### Panumpang 
#### Kelas éksekutip-ékonomi prémium 
* Karéta api Purwojaya, jurusan Cilacap jeung jurusan Jakarta
* Karéta api Wijayakusuma, jurusan Cilacap jeung jurusan Banyuwangi
### Barang 
* Angkutan avtur Cilacap-Rewulu
* Angkutan semén Holcim Karangtalun

## Jalur nu kahubung 
### Aktip 
* Jalur karéta api Padalarang-Kasugihan
* Jalur karéta api Kasugihan-Kroya

## Daptar stasion jeung halteu 
**Katerangan:**

* Stasion gedé (kelas badag tipeu A/B/C) ditulis **kandel**.
* Stasion manengah (kelas I/II) ditulis ***kandel-déngdék***.
* Stasion/halteu leutik (kelas III) ditulis biasa.
* Stasion/halteu nu geus teu aktip ditulis *déngdék*
### Cilacap-Kasugihan 
* *Stasion Cilacap Palabuan* (CPH)
* **Stasion Cilacap** (CP)
* Stasion Gumilir (GM)
* Stasion Karangkandri (KKD)
* *Halteu Kalisabuk* (KSBK)
* Stasion Kasugihan (KH)

## Tingali ogé 
Karéta api

## Rujukan 
## Tumbu kaluar 
 Situs Resmi PT Kereta Api Indonesia
Fungsi kaasaman Hammett

**Fungsi kaasaman Hammett** (H0) nyaéta panghitungan kaasaman nu digunakeun dina leyuran asam kuat nu konséntrasina ageng pisan, contona superasam. Fungsi ieu diusulkeun ku ahli kimia organik fisik, Louis Plack Hammett, kasohor ku fungsi kaasamanna nu digunakeun sangkan ngaluaskeun panghitungan kaasaman Brønsted–Lowry di luar leyuran palarut cai éncér, nu mana skala pH penting dipaké.

Dina leyuran nu konséntrasina ageng pisan, pangdeukeutan nu basajan saperti persamaan Henderson–Hasselbalch teu valid deui ku sabab ayana variasi dina koéfisién aktivitas. Fungsi kaasaman Hammett digunakeun dina widang saperti kimia organik fisik pikeun panalungtikan réaksi asam nu dikatalisis ku sabab sababaraha réaksi ieu ngagunakeun asam nu konséntrasina ageng pisan, malahan nepi ka murni.

## Rujukan
Stasion Gumilir

**Stasion Gumilir (GM)** nyaéta stasion karéta api kelas III/leutik anu perenahna di Gumilir, Cilacap Utara, Cilacap. Stasion anu aya dina tingkat kaluhuran +7 m ieu kaasup ka Daérah Operasi V Purwokerto. Stasion ieu miboga opat jalur kalawan jalur 1 minangka jalur lurus utama, sedengkeun jalur 2 minangka sepur cabang ka Stasion Karangtalun. Euweuh karéta api anu eureun di stasion ieu, iwal ti mun aya pasilangan atawa pasusulan.

Kira-kira 1,5 km ti stasion ieu, aya pacabangan jalur ka Stasion Karangtalun anu aya di aréa pabrik PT Holcim Indonesia Tbk.

Mimiti taun 2012, stasion ieu geus ngagunakeun sistem wésel sarta pasinyalan éléktrik tipeu CBI (*Computer Based Interlocking*) alias SIL-03 meunang nyieun PT Len Industri Indonésia (Persero) nu kiwari mangrupa sistem pasinyalan panganyarna. Stasion ieu mimitina ngan boga dua jalur karéta api. Saenggeus sistem pasinyalan diganti ku pasinyalan éléktrik, jalurna tuluy nambah jadi opat.

Mimiti 1 Agustus 2015, KA Purwojaya salaku hiji-hijina KA penumpang jalur KA Maos-Cilacap harita geus teu eureun deui ngalayanan panumpang di stasiun ieu ku lantaran stasion ieu dianggap masih kénéh can stéril ti panumpang anu teu boga tikét. Otomatis ti saprak harita stasion ieu ngan ngalayanan KA barang jeung pasilangan atawa pasusulan antar karéta api wungkul.

## Insidén 
Di tanggal 10 April 2009, lokomotip karéta api barang CC201-143R anu ngangkut semén ti PT Holcim Indonesia ka Semarang anjlog kira-kira 250 m saacan Stasion Gumilir. Ku sabab kajadian ieu, lalampahan KA Purwojaya ti Jakarta kapaksa katahan sarta nurunkeun panumpang di Stasion Gumilir.

## Tingali ogé 
Karéta api

## Rujukan 
## Tumbu kaluar 
 Situs Resmi PT Kereta Api Indonesia
Halteu Pasarkliwon

**Halteu Pasarkliwon (PKW)** nyaéta halteu karéta api non-aktip anu perenahna di Kesugihan, Kesugihan, Cilacap. Stasion anu aya dina tingkat kaluhuran +9 m ieu kaasup ka Daérah Operasi V Purwokerto. 

Baheulana stasion ieu ngalayanan karéta api lokal ruteu Kroya-Banjar. Ngan, ti saprak karéta éta geus teu dioperasikeun deui, tuluy halteu ieu dinonaktipkeun.

## Tingali ogé 
Karéta api

## Rujukan 
## Tumbu kaluar 
 Situs Resmi PT Kereta Api Indonesia
Stasion Lébéng

**Stasion Lébéng (LBG)** nyaéta stasion karéta api kelas III/leutik anu perenahna di Dondong, Kesugihan, Cilacap. Stasion anu aya dina tingkat kaluhuran +11 m ieu kaasup ka Daérah Operasi V Purwokerto. Stasion ieu miboga tilu jalur kalawan jalur 2 minangka jalur lurus. Stasion ieu perenahna jauh ti jalan raya sarta di tengah-tengah sawah. Di beulah wétan stasion ieu, aya Halteu Pasarkliwon anu geus teu aktip mimiti taun 2003.

Kiwari, hiji-hijina karéta api anu eureun di stasion ieu nyaéta KA Kutojaya Selatan jurusan Bandung (KA 203) pikeun silang jeung Pasundan jurusan Surabaya (KA 180) anu ngaliwat langsung.

## Tingali ogé 
Karéta api

## Rujukan 
## Tumbu kaluar 
 Situs Resmi PT Kereta Api Indonesia
Vihara Araya Dhamma

**Temple Daya Araya** nyaéta salah sahiji vihara di kota Tangerang, Banten. Vihara ieu lokasina di Jalan Iskandar Muda Gang Macan, Kelurahan Kedaung Wetan, Neglasari. Vihara ieu mangrupikeun tempat ibadah anu didéy ku Budha Theravāda di daérah éta.

## Jadwal 
### Dhamma Viriya (Kolot) 
Jumaah di 19.30 WIB

### Samma Viriya (Pamuda) 
Salasa, 19:30 WIB

### Karuna Viriya (Senior) 
Minggu, 3:00 p.m.

### SMART (Sakola Minggu) 
* SMART A (Henteu di sakola - 2 SD )

Minggu, 08,30 WIB

* SMART B (3 SD - 6 SD )

Minggu, 08,30 WIB

* Smart C ( SMP & SMA )

Minggu, 10:30 WIB